
ประกาศคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบล
เรื่อง  รายชื่อผู้มีสิทธิเข้ารับการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลคลองน้อย
ตำแหน่ง ปลัดองค์การบริหารส่วนตำบล (นักบริหารงานองค์การบริหารส่วนตำบล ๘)
---------------------------------------
ตามประกาศคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบล ลงวันที่ ๒๐ มกราคม ๒๕๕๘ ได้ประกาศรับสมัครคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น สำหรับตำแหน่งผู้บริหารขององค์การบริหารส่วนตำบลคลองน้อย ตำแหน่ง ปลัดองค์การบริหารส่วนตำบล (นักบริหารงานองค์การบริหารส่วนตำบล ๘) ระหว่างวันที่ ๒ – ๒๓ กุมภาพันธ์ ๒๕๕๘ นั้น 


บัดนี้  การรับสมัครคัดเลือกฯ ได้เสร็จสิ้นเป็นที่เรียบร้อยแล้ว และได้ดำเนินการตรวจสอบคุณสมบัติของผู้สมัครคัดเลือก ผลปรากฏว่ามีผู้มีสิทธิเข้ารับการคัดเลือก จำนวน ๑ ราย คือ
	ลำดับที่
	ชื่อ-สกุล
	ตำแหน่ง
	สังกัด


	๑
	นายคมกริช คงชัย
	ปลัดองค์การบริหารส่วนตำบล
(นักบริหารงาน อบต. ๗)

	องค์การบริหารส่วนตำบลคลองน้อย
อำเภอปากพนัง
จังหวัดนครศรีธรรมราช




โดยให้ผู้มีสิทธิเข้ารับการคัดเลือกในวันเสาร์ที่ ๑๔ มีนาคม ๒๕๕๘ เวลา ๐๘.๓๐ น. ณ ห้องประชุมสำนักงานส่งเสริมการปกครองส่วนท้องถิ่นอำเภอเมืองนครศรีธรรมราช การแต่งกาย เครื่องแบบสีกากีคอพับ แขนยาวและให้นำบัตรประจำตัวเจ้าหน้าที่ของรัฐไปแสดงตัวในวันคัดเลือกด้วย     

จึงประกาศให้ทราบโดยทั่วกัน  


        
ประกาศ ณ วันที่  ๒๗  เดือน กุมภาพันธ์ พ.ศ. ๒๕๕๘
(นายสมศักดิ์  ราโชกาญจน์)
ประธานกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลคลองน้อย
